Държавен вестник, бр. 46, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  46
Основания, при които може да се откаже
изпълнение на Европейска заповед за арест
Чл. 40. Окръжният съд може да откаже
изпълнение на Европейска заповед за арест,
когато:
1. престъплението, за което е издадена запо-
ведта, е подсъдно на българския съд;
2. давностният срок за наказателно прес-
ледване или за изпълнение на наказанието е
изтекъл съгласно българското законодател-
ство и престъплението е подсъдно на българ-
ския съд;
3. е уведомен, че исканото лице е изтърпяло
или изтърпява наказание в държава, която не е
членка на Европейския съюз, по влязла в сила
присъда за същото престъпление, за което е
издадена заповедта, или присъдата не може да
бъде изпълнена според законодателството на
държавата, в която е осъдено;
4. исканото лице живее или е постоянно
пребиваващо в Република България, или е бъл-
гарски гражданин и Република България при-
еме да изпълни съгласно българското зако-
нодателство наказанието лишаване от свобо-
да или мярката, изискваща задържане на ли-
цето, наложени от съда на издаващата държа-
ва членка;
5. престъплението е извършено изцяло или
частично на територията на Република Бълга-
рия, или е извършено извън територията на
издаващата държава членка и българското за-
конодателство не допуска наказателно преслед-
ване за такова престъпление, извършено извън
територията на Република България.
Гаранции, предоставени от издаващата
държава членка
Чл. 41. (1) Европейска заповед за арест, из-
дадена за изпълнение на наказание лишаване
от свобода или на мярка, изискваща задържа-
не, когато исканото лице не е било известено за
наказателното преследване срещу него и не е
участвало в делото, се изпълнява само ако из-
даващата държава членка даде достатъчно га-
ранции, че лицето може да упражни правото си
на повторно разглеждане на делото в издава-
щата държава с негово участие.
(2) Европейска заповед за арест, издадена за
престъпление, за което се предвижда наказа-
ние доживотен затвор или мярка, изискваща
доживотно задържане, се изпълнява, при усло-
вие че законодателството на издаващата дър-
жава членка предвижда възможност за:
1. преразглеждане на наложеното наказание
или мярка по искане на лицето, или
2. преразглеждане на наложеното наказа-
ние или мярка служебно, не по-късно от 20
години, или
3. помилване.
(3) Когато Европейската заповед за арест
е издадена с цел провеждане на наказателно
преследване срещу български гражданин или
лице, постоянно пребиваващо в Република
България, предаването му се извършва, при
условие че след като е изслушано в издаваща-
та държава членка, ще бъде върнато в Репуб-
лика България за изтърпяване на наложено-
то му в издаващата държава членка наказа-
ние лишаване от свобода или взетата мярка,
изискваща задържане.
Действия след получаване на Европейска
заповед за арест
Чл. 42. (1) След получаване на Европейска
заповед за арест пряко от компетентен орган на
издаващата държава членка окръжният съд, в
чийто район се намира исканото лице, проверя-
ва дали тя отговаря на изискванията по чл. 36 и
37 и разпорежда на полицията задържането му
за срок 24 часа.
(2) Когато за исканото лице е получен сиг-
нал чрез Шенгенската информационна сис-
тема (ШИС), полицията го задържа за срок
24 часа.
(3) Полицията незабавно уведомява съответ-
ния окръжен прокурор за задържането на лице-
то по ал. 1 и 2.
(4) Сигналът по ал. 2 се приравнява на Евро-
пейска заповед за арест, ако е придружен от
информацията по чл. 37, ал. 1 и 2, и се изпълня-
ва в съответствие с чл. 95 от Конвенцията от 19
юни 1990 г. за прилагане на Шенгенското спо-
разумение от 14 юни 1990 г. за постепенно пре-
махване на контрола върху общите държавни
граници.
Задържане под стража
Чл. 43. (1) В срока по чл. 42, ал. 1 и 2 проку-
рорът внася искане в съответния окръжен съд
за вземане на мярка за неотклонение задържа-
не под стража на исканото лице.
(2) Съдът разглежда искането незабавно по
реда на чл. 152а от Наказателно-процесуалния
кодекс.
(3) Съдът назначава на лицето защитник и
преводач, ако не владее български език, и го
запознава с основанието за задържането му,
съдържанието на Европейската заповед за арест,
както и с правото му да изрази съгласие за пре-
даване на компетентните органи на издаваща-
та държава членка и последиците от това.
(4) По искане на задържаното лице окръж-
ният съд може да измени мярката задържане
под стража в друга мярка, която осигурява учас-
тието му в производството по изпълнение на
Европейската заповед за арест, по реда на
чл. 152б от Наказателно-процесуалния кодекс.
Съдебно производство
Чл. 44. (1) Окръжният съд образува съдебно
производство и насрочва съдебно заседание за
разглеждане на Европейската заповед за арест
в 7-дневен срок от задържането на исканото лице
от полицията.
(2) Европейската заповед за арест се раз-
глежда в открито съдебно заседание в състав
трима съдии с участието на прокурор.